આ પછી ત્રણ મહિના પહેલાં ગેંગ રેપ, કાંકરિયામાં જાહેરમાં ‘ડ્રગ્સનું ઈન્જેક્શન’ અપાયાની અને ત્રણ દિવસ પહેલાં ઈસનપુરમાં સ્પ્રે છાંટી અપહરણની ફરિયાદ થઈ છે. પીડિતાનું કહેવું છે કે, તેની સામે ત્રણ મહિનાથી ગૌરવ અને મિત્રો ‘ખેલ’ ખેલી રહ્યાં હતાં. છ મિત્રો સામે બળાત્કારના આરોપો થઈ ચૂક્યાં છે અને બેવફાઈ કરીને આ કારસ્તાન કરવામાં આવ્યાના આક્ષેપ છે. એવામાં સમગ્ર ઘટનાક્રમમાં કેન્દ્રસ્થાને મનાતી યામિની દિલ્હી ભાગવા જતાં પકડાઈ છે. હવે, ‘બળાત્કાર અને બેવફાઈ’ના ખેલમાં સાચું કોણ? તેની તપાસ પોલીસ કરી રહી છે. ક્રાઈમ બ્રાન્ચ કહી ચૂકી છે કે, ‘પીડિતાને ન્યાય અપાય તેવી કાર્યવાહી થશે અને નિર્દોષને અન્યાય નહીં થાય.’ ક્રાઈમ બ્રાન્ચની નિષ્પક્ષ તપાસનો સિલસિલો ભૂતકાળની માફક જળવાઈ રહેશે? તે તો સમય જ બતાવશે.